
For alternative betydninger, se Europa (flertydig) . (Se også artikler, som begynder med Europa) 


Europa er en verdensdel som strækker sig fra Nordsøen og 
Atlanterhavet i vest til Uralbjergene i øst; og fra Midde lhavet i syd 
til Nordpolen. Det udgør den vestlige tredjedel af kontinentet 
Eurasien. Siden 1700-tallet er grænsen mellem Europa og Asien 
almindeligvis blevet anset for at gå langs Ural; først bjergkæden og 
derefter floden; Det Kaspiske Hav, Manytj-lavningen nord for 
Kaukasus, eventuelt Kaukasus-bjergkæden, Sortehavet, 
Bosporusstrædet, Marmarahavet og Dardanellerne. 

Europas samlede fladeareal er 10.506.000 km 2 , det vil sige 6,7 % af 
landmasserne på Jorden. Det samlede folketal var på 740 millioner i 
2015 , [kilde man ^ ler] hvilket var 11 % af alle mennesker i verden. 
Afhængigt af hvordan man opgør det har Europa et varierende antal 
selvstændige lande, imidlertid har Europarådet 47 medlemslande, 
hvoraf Rusland er det største målt på såvel areal som befolkning, 
mens Vatikanstaten i Rom er den mindste. 

Etymologi og begrebshistorie 

Europa. 

Dette afsnit handler om, hvad ordet Europa har betydet, og 
hvilket geografisk område det refererer til, og hvorledes 
dette har ændret sig de sidste 2500 år. 

Det græske begreb Europa er sandsynligvis afledt fra græsk eurys (= 

"bred") og ops (= "ansigt"), hvor ‘bred’ er blevet et beskrivende ord 
for jorden i sig selv i den (rekonstruerede) urindoeuropæiske 
religion. Enkelte sprogforskere har derimod antydet, at Europa er 
baseret på et semitisk ord, nemlig det akkadiske erébu i betydningen 
"solnedgang".^] Set fra Mellemøsten går solen ned over Europa, 
landene i vest. På samme måde antages det, at ordet Asien kan 
tænkes at komme fra et semitisk ord som det akkadiske asu, 

"solopgang". 

For den græske geograf Hekataios bestod den kendte verden af to 
verdensdele: Europa og Asien. Grænsen gik ved det Ægæiske Hav, 

Azovske Hav og Marmarahavet og floden Don. For historieskriveren 
Herodot var Asien identificeret med det store Perserrige, mens 
Europa var den græske civilisation. 

En brug af ordet som den almindeligste betegnelse for det, som vi i 
dag opfatter som Europa, hører til moderne tid. I antikken omtalte man det romerske rige som "Rom" eller 
"Imperium Romanum". Der fandtes da ikke noget geografisk udtryk som inkluderede riget nord for 
Middelhavet og som desuden inkluderede områderne beboet af germanske og slaviske stammer i Nord- og 
Østeuropa. 

Ordet spredte sig fra græsk til Europas romanske sprog gennem en berømt myte. som blev genfortalt i 
senantikken. I græsk mytologi var Europa en fønikisk prinsesse, som blev forført af Zeus i form af en hvid 
okse og ført til øen Kreta, hvor hun fødte Minos, Rhadamantys, og Sarpe don. For Homer var Europé (græsk 
Eupconri) den mytologiske dronning af Kreta, ikke stedet, som hun blev ført til. I lighed med andre græske 
myter er denne myte næppe ophavet til ordet Europa i sig selv, men skabt i eftertid for at give ordet en 
spændende forhistorie. Senere blev Europa ensbetydende med fastlandet Grækenland, og omkring 500 f.Kr. 
omfattede betydningen efterhånden også landene nord for Grækenland. 



Europa og oksen, af Gustave 
Moreau, c. 1869 























Myten om prinsesse Europa er blevet overbragt af tre af senantikkens historiefortællere: St. Augustin, Isidor 
af Sevilla og Orosius. Det er usikkert, hvor de regnede grænsen mellem verdensdelene ( orbis terrarum). For 
Orosius gik grænsen mellem Asien og Europa gennem floden Don og det Azovske Hav. Orosius blev kilde 
for 900-tallets frankiske lærde Richter af St. Rémy, der fremstillede verden som tre orbis plaga hvor Mare 
Nostrum (Middelhavet) var skellet mellem verdensdelene. Richter regnede flere af folkeslagene, som slog 
sig ned i Europa i Folkevandringstiden for at komme fra Asien. Lombardernes historieskriver Paulus 
Diaconus (død 797?) regnede lombarderne for at have flyttet fra øen Scandinavia på grund af 
overbefolkning. Det lader til, at Skandinavien dengang ikke blev regnet for en del af Europa. Dette skyldes 
vel, at graden af civiliserethed var blevet introduceret som et kriterium for at være en del af "Europa".^ 

I senantikken og middelalderen var det mere normalt at skelne mellem "Kristenheden" og hedenske 
områder, end at bruge betegnelsen Europa. Men indenfor "Kristenheden" begyndte begrebet Europa gradvis 
at få den betydningen, som det har i dag. Ved at referere til "Europa" i hyldestdigt til frankiske konger viste 
de både, at de var lærde og belæste i den antikke arv, samtidigt med at referencer til Kongen som "Europas 
konge" indgød aspirationer om fremtidige erobringer. Omend magten ikke strakte sig langt udover 
Frankerriget, kunne skjaldene i det mindste smigre kongen med at være berømt i "hele Europa". Ved Karl 
den Stores hof blev referencer til Europa-begrebet hyppigere. For eksempel priste Catwulf Kong Karl i 775 
for at være blevet udpeget til at blive Europas konge ( Regni Europae). Karl den Stores hof brugte imidlertid 
helst begrebet Imperium Christianum, ikke det geografiske begreb Europa som betegnelse for frankernes 
rige. Karolingerne opfattede hovedstaden Aachen som det andet Rom, og deres rige som Romerrigets 
genkomst i Europa. Der er blevet overleveret flere kilder hvor Karl omtales som rex, pater Europe (konge, 
Europas far).^l 

En anden terminologi, som blev brugt i middelalderen for at skelne mellem det, som vi i dag regner for 
(Vest)Europa, og verden for øvrigt, er parret Occidenten / Orienten. Occidenten, af latin Oc + cadere ~ (dit 
solen) falder ned = Vesten. Occidenten var dermed den vestlige kristenhed, som udgjorde størstedelen af 
Europa. 

Lærde kristne i 600-tallet som Isidor af Sevilla førte ud fra sit bibelske historiesyn verdens befolkning 
tilbage til Noas edterkommere: Jafet, Sem, og Ham. Europæerne stammede fra Jafet, derfor havde folkeslag 
som frankerne, alemannerne, latinerne og briterne alle samme ophav. 


Skellet mellem Øst- og Vesteuropa 

Det begrebsmæssige skel mellem Vesteuropa og Østeuropa blev introduceret af oplysningsfilosoffen 
Voltaire i en biografi over den svenske kong Karl 12. fra 1731Dette skel blev cementeret under den kolde 
krig, da de østeuropæiske lande blev sovjetiske vasalstater. Efter Berlinmurens fald, ville enkelte genoplive 
udtrykket Østmiddel-Europa for at skabe kontinuitet til historien før verdenskrigene. Imidlertid ser det ud til, 
at ordet Centraleuropa er blevet det hyppigst brugte begreb for at beskrive de eks-kommunistiske stater, som 
ikke var en del af Sovjetunionen. 

Inddellingen af Europa 

Man kan inddele Europa i 6 geografiske områder. Der er Sydøsteuropa, Sydeuropa , Centraleuropa, 
Vesteuropa, Østeuropa og Nordeuropa. 


Europa på andre sprog 

Et stort antal af verdens sprog benytter ord som er afledt af "Europa" for at referere til kontinentet, for 
eksempel benytter kinesisk det fonetisk lignende ord Øuzhou (ØwJ'N). 



Historie 


Uddybende artikel: Europas historie 


Forhistorisk Europa 

Palæolitisk 

Homo erectus og Neandertalerne slog sig ned i Europa længe før det 
moderne menneske, Homo sapiens sapiens viste sig. De ældste 
menneskeben (homo georgicus) er fundet i Dmanisi, Georgien, 
dateret 2.000.000 år tilbage. De tidligste spor af det moderne 
menneske kan stamme 35.000 år tilbage i tiden. Spor efter 
permanente bosætninger kan dateres til det 7. millenium f. Kr., i 
Bulgarien, Rumænien og Grækenland. 



Inddelingen af Europa på baggrund 
af kulturelle og statslige grænser. 


Neolitisk 


Den neolitiske tidsperiode nåde Centraleuropa i det 6. millenium f. 
Kr. og Nordeuropa i det 5. og 4. millenium. Der er ingen 
præhistorisk kultur som dækker hele Europa. 


Bronzealderen 

Uddybende artikel: Bronzealderen 

Bronzealderen er en betegnelse på en periode i menneskets historie 
som fandt sted mellem stenalderen (nogen steder kobberalderen) og jernalderen. Perioden har fået sit navn 
fordi bronze var det mest avancerede materiale man havde for tilvirkning af redskaber, våben og smykker på 
den tid. Bronze er en legering som består af ca. 90 % kobber og 10 % tin. Den var meget kostbar, og man 
brugte derfor fortsat en mængde stenredskaber helt frem til romersk jernalder. 

(Opdelingen af oldtiden i tre perioder; sten-, bronze- og jernalder, blev oprindelig formuleret af den danske 
arkæolog Christian Jurgensen Thomsen.) 

Bronzealderen indtræffer til forskellige tider, afhængig af hvilke steder man snakker om. De ældste kendte 
bronzegenstande er fra Mellemøsten (E gypten og Mesopotamien) ca. 3500 f.Kr. Herfra breder det sig til 
Grækenland 3200 f.Kr., Østeuropa 2500 f.Kr., V esteuropa 2200 f.Kr., Kina 2000 f.Kr., og Skandinavien 
1800 f.Kr. 



Neolitisk Europa 


Jernalderen 

■\ Uddybende artikel: Jernalderen 

Jernalderen er i arkæologien regnet som den tidsperiode hvor brugen af jern er fremtrædende i produktionen 
af våben og redskaber. I Danmark begyndte jernalderen fra omkring år 500 f.Kr., men de tidligste spor af 
jernudvinding er meget ældre, måske så tidligt som år 3000 f.Kr. Det tog bortimod 1000 år fra 
menneskeheden opdaget jernudvinding til kundskaben nåde Norden. Jernalderen begyndte på forskellige 
tider på forskellige steder i Europa. 































I Europa og Asien efterfølger jernalderen bronzealderen, mens den i 
resten af verden efterfølger stenalderen direkte. Det er vanskeligt at 
tidfeste jernalderen nøjagtigt for en enkelt region, men det refererer 
til den tidsperiode hvor brugen af jern er det mest avancerede 
metalarbejde til en civilisation. 


Oldtidens Grækenland og Romerriget 

l Uddybende artikler: Oldtidens Grækenland og Romerriget 

Oldtidens Grækenland var enerådende og nyskabende indenfor 
forskellige styreformer (det athenske demokrati), filosofi, videnskab, 
politik, sport, teater og musik. De græske bystater grundlagde flere 
kolonier ved Sortehavet, Middelhavet, Lilleasien, Sicilien og i 
Syditalien. Den græske verden kom til et halt ved den 
Peloponnesiske Krig, og den senere Makedoniens ekspansion i det 4. 
århundrede f.Kr. 


Meget af den græske kundskab blev assimileret af romerne og spredt 
udover det europæiske kontinent. Romerriget havde sit center ved 
Middelhavet, og kontrollerede alle de nærliggende lande omkring 
havet. Den nordlige grænse var i form af naturlige hindringer, som 
floderne Rhinen og Donau. Under kejser Trajan, i det andet 
århundrede, nåede riget sit territorielle højdepunkt, hvor 
Storbritannien, Dakien (dagens Rumænien) og dele af 
Mesopotamien var inkluderet. Kejserrigets første periode, Pax 
Romana, bragte fred med sig, civilisation og effektive centraliserede 
regeringer til de underlagte områder, men i det 3. århundrede 
begyndte riget at skrante gennem en serie af borgerkrige og 
økonomiske, samt sociale kriser. 


Vikingetiden 

Uddybende artikel: Vikingetiden 

Vikingetiden er en periode i nordeuropæisk historie som strækker sig 
fra sidste del af 700-tallet til midten af 1000-tallet. Vikingetiden 
anses som slut ved Kristendommens indførelse i Norden. 


•- J V 





Lingvistisk Europa 



Europas Topografi 

Europa, ca år 1000 


Middelalderen 

Uddybende artikel: Middelalderen 

Middelalderen regnes i Europa som tiden mellem 500 og 1500 e.Kr. 
eller mellem faldet af det Vestromerske Rige og Renæssancen i 
begyndelsen af 1400-tallet. Alle lande i Europa har dateret det 
Vestromerske Riges fald, som starten på middelalderen, men 
dateringen for slutningen af middelalderen varierer. 

I Spanien betegnes middelalderen som slut i 1492 af to grunde. 1) 
Christoffer Columbus ankom til Amerika. 2) Generobringen af den 
Iberiske halvø også kaldet Reconquista. I Italien betegnes 
middelalderen som slut, ved starten på den kulturelle revolution 



Europa, ca. 220 fvt. 







































kendt som Renæssancen. I Grækenland og blandt mange historikere betegnes middelalderen som slut i 1453 
ved det Byzantiske Riges fald (Østromerske Rige). I Frankrig betegnes middelalderen som slut ved 
Hundredårskrigens udløb. I England betegnes middelalderen som slut, da Kong Henrik VII af England får 
konsolideret sin magt i 1485 efter en lang årrække med borgerkrig, der kendes som Rosekrigene. I Rusland 
ses middelalderen som slut i 1453 ved faldet af Konstantinopel, hvor Moskva bliver det kristen-ortodokse 
hovedsæde og Ivan den Store får samlet det russiske folkefærd under ham som zar. 

For landene Tyskland, Østrig, Schweiz, Danmark, Tjekkiet, Sverige og Nederlandene slutter middelalderen 
ved Reformationen i 1500-tallet, hvor man gik fra katolicisme til protestantisme. 


Den sorte død 

C\ Uddybende artikel: Den sorte død 

Den sorte død, også kendt som pesten, er den mest drabelige sygdom 
mennesket har oplevet. Under den sorte død slog sygdommen mere 
end 1/3 af Europas befolkning ihjel. 

Først gang infektionssygdommen ramte Europa som pandemi var i 
541-542, hvor den hed den Justianske pest og slog omkring 1/3 af 
den Europæiske befolkning ihjel. Der fortsatte med at være dødelige 
pandemiske udbrud indtil omkring år 750. Det menes at de gentagne 
udbrud var væsentlig mildere end det første. 

Næste gang Europa skulle blive udsat for et lignende pandemisk 
udbrud var i 1347-1353 et udbrud der kendes som den sorte død. 

Pesten menes at være startet i Kina, hvorefter den har spredt sig til 
Kaukasus og derfra til storbyen Konstantinopel. Byen var på dette 
tidspunkt et meget stort handelscentrum og sygdommen blev hurtigt 
spredt til resten af Europa. 

Det skønnes at infektionssygdommen i løbet af ganske få år tog livet af op til 50% af Europa. Forklaringen 
på denne høje dødelighed skyldes at Europa på dette tidspunkt havde en stor befolkning, som hverken havde 
god hygiejne eller god ernæring. Derudover herskede der også i Europa en fatalistisk tankegang, som vidste 
sig at være meget uhensigtsmæssigt. 

Der var flere pandemiske udbrud af pest i Europa dog var ingen af de senere udbrud ligeså dødelige som den 
sorte død. 



Reformationen 

■\ Uddybende artikel: Reformationen 

Reformationen var en religiøs omvæltning fra katolicisme til protestantisme i dele af Europa i 1500-tallet, 
udløst af Martin Luther. Reformationen spredte sig senere fra Nordtyskland til Skandinavien, Schweiz og 
Frankrig. I England opstod der parallelt en reformation baseret på politiske hensyn, som senere tog meget af 
den samme retning som reformationen på kontinentet. 


Napoleonskrigene 

Uddybende artikel: Napoleonskrigene 


























Napoleonskrigene udspandt sig fra 1800 til 1815 i kølvandet af den franske revolution. Tidsperioden blev 
frem for alt præget af kampen mellem Napoléon Bonapartes Frankrig på den ene side og Storbritannien, de 
tyske stater og Rusland på den anden. Frankrig led det endelige nederlag ved slaget ved Waterloo i 1815. 


Restaurationstiden 

Uddybende artikel: Wienerkongressen 

Wienerkongressen blev afholdt fra 1814 til 1815 og havde som formål at få skabt politisk stabilitet ved at 
genskabe magtforholdene i Europa, som var der før de 25 år lange revolutions- og Napoleonskrige. 
Kongressen fastslog politiske grænser som kom til at vare til 1914, og slog fast at princippet om 
fyrstesuveræniteten skulle være dikteret af magtforholdene, ikke folkesuveræniteten. 


1. og 2. verdenskrig 

■\ Uddybende artikler: L verdenskrig og 2. verdenskrig 

1. verdenskrig er en af de blodigste krige nogensinde udkæmpet i 
Europa. Den varede fra den 1. august 1914 til 11. november 1918, 
og medførte væsentlige ændringer af Europa-kortet. Nye stater 
opstod efter nationalstatprincippet; Østrig-Ungarn forsvandt og blev 
erstattet af en mængde mindre centraleuropæiske stater (mens 
Tyskland blev omformet fra monarki til republik). 

2. verdenskrig var den mest omfattende militære konflikt i 
verdenshistorien, og involverede en stor del af verdens lande og blev 
udkæmpet samtidig i flere verdensdele. Selv om der havde været 
krig Asien siden 1931; er mest udbredte opfatning blandt 
faghistorikere og folk flest at 2. verdenskrig udbrød i Europa i 1939, 
da Tyskland invaderede Polen 1. september med påfølgende 
krigserklæringer fra Storbritannien og Frankrig. 

2. verdenskrig rasede frem til 1945, og endte med aksemagternes totale nederlag. I løbet af krigen, havde 
hele 70-85 millioner mennesker mistet livet, noget som gør 2. verdenskrig til historiens blodigste konflikt. 
Der døde omkring 50 millioner mennesker i Europa, hvoraf langt de fleste liv gik tabt på østfronten. Der var 
en 2:1 ratio mellem civile og militære liv der gik tabt. Dette skyldes den øgede effektivitet og dødelighed af 
anvendte våben, hungersnød og etnisk udrensning. Dødeligheden under krigen var højest for unge mænd, da 
de udgjorde langt størstedelen af krigsindsatsen for både de allierede og aksemagterne^. 

Mod slutningen af 1944 var Tyskland hårdt presset på alle fronter. Krigen til søs var tabt, Østeuropa var 
faldet i sovjeternes hænder, og på vestfronten var de allierede overlegne i luften. Den 8. maj 1945 
undertegnede Tyskland en betingelsesløs kapitulation overfor de allierede, og dagen efter blev dette gentaget 
overfor de sovjetiske styrker. 



Politisk kort over Europa, årene 
1941-42 


Den russiske revolution 

'T, Uddybende artikel: Den russiske revolution 

Den russiske revolution i 1917 var en politisk bevægelse i Rusland som endte med at den provisoriske 
regering som havde erstattet zar, blev smidt. Den førte til oprettelsen af Sovjetunionen som varede til 1991. 
Revolutionen havde to forskellige faser. Den første var Februarrevolutionen, som fjernede zar Nikolaj 2. af 
Rusland, den sidste zar, og som forsøgte at oprette en liberal republik. Den anden fase var 
Oktoberrevolutionen, hvor sovjeterne tog magten fra den provisoriske regering. Denne revolution var 




























inspireret og senere kontrolleret af Vladimir Lenins Bolsjevik-parti. Mens mange historiske begivenheder 
fandt sted i Moskva og St. Petersborg var det også en bred bevægelse i landsbyer hvor bønder beslaglagde 
og omfordelte landområder. 


Den kolde krig 

Uddybende artikel: Den kolde krig 

Den kolde krig (1945-1989) var rivaliseringen mellem Sovjetunionen og USA som udviklede sig efter 2. 
verdenskrig grundet forskellige politiske systemer, ideologier og interesser. På den ene side var 
Sovjetunionen (U.S.S.R.) og dens allierede, ofte refereret til som Østblokken. På den anden side var USA og 
dens allierede, ofte refereret til som Vestblokken. Man siger gerne at den kolde krig endte i 1989, da 
Berlinmuren faldt, eller i 1991, da Sovjetunionen blev opløst. 


Den Europæiske Union 

Uddybende artikel: Den Europæiske Union 

Den Europæiske Union har trinvis udviklet sig siden 1953 fra at være et regeringssamarbejde på afgrænsede 
politiske områder, til at blive en vidtgående statssammenslutning hvor beslutningskompetance på flere 
lovområder er overført til fællesorganerne. 

Geografi 

■'X Uddybende artikel: Europas geografi 

Geografisk er Europa en del af den større landmasse kendt som 
Eurasien. Kontinentet begynder ved Uralbjergene i Rusland, hvilket 
definerer Europas østlige grænse mod Asien. Den sydøstlige grænse 
med Asien er ikke universelt defineret. Det er almindeligt at definere 
Uralfloden eller floden Emba ^ e ) som mulige grænser. Grænsen 
fortsætter med Det Kaspiske Hav og derefter Kaukasus-bjergene, 
alternativt Kurafloden i Kaukasus. Derefter videre til Sortehavet, 

Bosporus, Marmarahavet og Dardanellerne. Dette kompletterer 
grænsen mod Asien. Nogle geografer anser i stedet Aserbajdsjan og 
Armeniens sydlige grænser med Iran og Tyrkiets sydlige og østlige 
grænser med Syrie n, Irak og Iran som grænsen mellem Asien og Topografisk kort over Europa 
Europa af kulturelle årsager. Middelhavet deler Europa og Afrika i 
syd. Den vestlige grænse er Atlanterhavet, men Island, meget 

længere ude end det nærmeste punkt i Afrika, er også anset for at være en del af Europa. Europas 
geografiske center er ikke fastslået, men bliver debatteret af geografer. 

Ideen om at Europa er et kontinent er ikke universelt godtaget. Nogle ikke-europæiske tekster refererer til et 
Eurasien-kontinent, eller til et europæisk underkontinent, fordi Europa ikke er omgivet af hav, og i meget 
større grad er et kulturelt heller end et geografisk definerbart område. 



Landformer 

De to største landformer er "hoved-Europa" og Skandinavien i nord, skilt fra hinanden af Østersøen. Tre 
mindre halvøer, Den iberiske halvø, Italien og Balkan, springer ud i Middelhavet fra syd. Østover udvider 
Europa sig indtil grænsen mod Asien ved Uralbjergene. 









































Landskabet i Europa varierer meget over relativt små områder. De sydlige områder består af bjerge. 
Bevæger en sig opover synker terrænet fra de høje Alper, Pyrenæerne og Karpaterne gennem høje 
bjergområder ind til de lave områder i nord. Høje bjerge eksisterer også langs den nordvestlige havgrænse, 
begyndende vest på De britiske øer, og fortsætter langs hele Norge . 


Europas landformer består i tillæg til den generelle beskrivelse også 
af en række afvig. Underregioner så som Den iberiske halvø og 
Italien har sine egne komplekse geologiske strukturer, på samme 
måde som "hoved-Europa" også indeholder afvig så som 
bjergplateauer, floddale og kratere. Island og De Britiske Øer har 
egne geologiske strukturer. Mens Island er et eget land i Nordsøen 
som kun tilhører Europa af politiske grunde, mens De Britiske Øer 
er høje områder som var knyttet til fastlandet, indtil det stigende 
havniveau adskilte området til en ø. 

Kontinentets mange forskellige geologiske landformer var med på at 
gøre sit til at forskellige nationer gennem historien etablerede sig i 
Europa, og blev holdt adskilt længe. 


Floder 



Billede af Volga som løber igennem 
Staritsa, Tver oblast i Rusland. 
Billedet blev taget af Sergej 
Mikhajlovitj Prokudin-Gorskij i 1912. 


Europas længste flod er Volga med 3531 kilometer. Derefter 
kommer Donau med 2850 kilometer og tredje længste er Ural 
(2428 km) som ligger ved grænsen til Asien. Andre mindre floder er 
Dnepr (2290 km), Don (1950 km), Petjora (1809 km), Kama 
(1805 km), Oka (1500 km), Belaja (1430 km), Dnestr (1352 km) og 
Rhinen (1234 km). 


Bjerge 

Hvilket bjerg, der er Europas højeste, afhænger af, om Kaukasus 
regnes med som en del af Europa. 

Europas højeste bjerg, Kaukasus medregnet: 

1. Elbrus (5642 m), Rusland, Kaukasus 

2. Dykh-Tau (5203 m), Rusland, Kaukasus 

3. Rustaveli (5201 m), Georgien, Kaukasus 

Europas højeste bjerg, uden Kaukasus: 

1. Mont Blåne / Monte Bianco (4808 m; med iskappe), 
grænsen Frankrig-ltalien, Alperne 

2. Dufourspitze (4634 m; Monte Rosa-massivet), grænsen 
Schweiz-ltalien, Alperne 

3. Dom (4545 m), Schweiz, Alperne 



Oder i Police, Polen 



Mont Blåne, Europas højeste bjerg 
hvis Kaukasus ikke medregnes 
Europa 


Indsøer 






















Den største indsø er Ladoga i Rusland, den næststørste er Onega i 
Rusland og den tredjestørste Vånern i Sverige. 

Øer 

Den største ø er Storbritannien. Andre store øer er Island, Irland, 

Sicilien, Sardinien, Korsika , Kreta , Cypern, Sjælland, Svalbard, 

Novaja Zemlja og Mallorca. 

Regnbue over Ladoga 

Lande i Europa 



Albanien 

■ Malta 

Andorra 

■ Moldova 

Armenien (kulturel del af Europa men ikke geografisk - også i 

■ Monaco 

Asien) 

■ Montenegro 

Aserbajdsjan (også i Asien) 

■ Nordmakedonien 

Belgien 

■ Norge 

Bosnien-Hercegovina 

■ Polen 

Bulgarien 

■ Portugal 

Cypern (kulturel del af Europa men ikke geografisk) 

■ Rumænien 

Danmark 

■ Rusland (også i Asien) 

Estland 

■ San Marino 

Finland 

■ Schweiz 

Frankrig 

■ Serbien 

Georgien (også i Asien) 

■ Slovakiet 

Grækenland 

■ Slovenien 

Holland 

■ Spanien 

Hviderusland 

■ Storbritannien og 

Irland 

Nordirland 

Island 

■ Sverige 

Italien 

■ Tjekkiet 

Kazakhstan (også i Asien) 

■ Tyrkiet (også i Asien) 

Kosovo * (Pr. 1. marts 2017 godkendt af 111 ud af 193 FN- 

■ Tyskland 

lande) 

■ Ukraine 

Kroatien 

■ Ungarn 

Letland 

■ Vatikanstaten 

Liechtenstein 

■ Østrig 


■ Litauen 

■ Luxembourg 

Den geografiske grænse mellem Europa og Asien er Uralbjergene og Uralfloden. Fra det Kaspiske Hav 
følger grænsen Kaukasus gennem Aserbajdsjan og Georgien til Sortehavet. Videre gennem 
Bosporus,Marmarahavet og Dardanellerne til Middelhavet. Cypern og Armenien ligger geografisk udenfor 
Europa, men de anses for at være en del af Europa på grund af de kulturelle bånd. Pr. 1. marts 2017 er 
Kosovo godkendt af 111 ud af 193 FN-lande). 

Se Også 


■ Den Europæiske Union 

■ Verdens lande 

Eksterne henvisninger 


■ Europa - Direkte adgang til de europæiske lande i tal - ved 

rejseklar.dk (http://www.rejseklar.dk/verdenskort/europa.ht 

m) 

■ Europas vejr de sidste 24 timer (http://www.meteoschweiz.c 

h/web/de/wetter/aktuelles_wetter/satellitenbild.Par.0004.Do 

wnloadFile.ext.tmp/satellitenloop.gif) (kræver billed-looping) 


Søsterprojekter med 
yderligere information: 




Billeder og medier 


fra Wikimedia Commons 
Opslag i 
Wikiordbogen 

